ZAPISNIK

12. sjednice Muzejskog vijeća Tiflološkog muzeja

održane dana 19. srpnja 2018. godine u 13.00 sati

u prostorijama Tiflološkog muzeja

Sjednici su nazočni sljedeći članovi Muzejskog vijeća:

Vojin Perić, ravnatelj Dramskog studija slijepih i slabovidnih „Novi život“

Nevenka Ćosić, prof., Tiflološki muzej

Nina Sivec, dipl. def., Tiflološki muzej

Ravnateljica Muzeja:

Mr. sc. Željka Bosnar Salihagić, Tiflološki muzej

Sjednici nisu nazočni:

Sanja Frajtag, u mirovini-opravdano

Markita Franulić, ravnateljica Tehničkog muzeja-opravdano

Vojin Perić otvara sjednicu Muzejskog vijeća i predlaže sljedeći

DNEVNI RED

1. Usvajanje zapisnika 11 sjednice Muzejskog vijeća Tiflološkog muzeja
2. Prijedlog programa rada Tiflološkog muzeja za 2019. godinu
3. Prijedlog financijskog plana za 2019. godinu
4. Razno

Ad.1. Muzejsko vijeće jednoglasno usvaja Zapisnik 10. sjednice MV Tiflološkog muzeja, bez primjedbi i dopuna.

Ad.2. Ravnateljica, Željka Bosnar Salihagić, predstavlja Prijedlog programa rada Tiflološkog muzeja za 2019. godinu po točkama kako slijede. Na početku izlaganja upoznaje članove MV sa sastankom ravnatelja i ministrice kulture RH na kojoj se izvještavalo o promjenama pri prijavi programa Ministarstvu kulture za 2019. godine. Programi će se prijavljivati do 1. 8. 2018. i upisivati na jednu Prijavnicu temeljem koje će se dodjeljivati sredstava, a ravnatelji će u svojim muzejima odobravati tražena sredstva prema muzejskim prioritetima.

Ravnateljica navodi kako su programi predloženi u okviru programskih djelatnosti: investicijske potpore - program Izgradnja kotlovnice i informatizacije- program nabave dotrajalih uređaja i software-a te u okviru muzejske djelatnosti zastupljeni su programi izložbi i restauracije. TM pokreće novi *Ciklusa višeosjetilnih izložbi* na temu *Netaknuta priroda,* kojom će se predstaviti baština jedne regije Republike Hrvatske, a prva je od četiri izložbe je izložba radnog naslova *Otok Rava* koji je smješten u Zadarskom arhipelagu. Od ostalih predloženih izložbi planira se izložba skulptura većeg formata pod nazivom *Opipljivost forme* kojom bi se predstavio rad mlade kiparice Gabrijele Butković. Na predloženoj izložbi *Homagge Davor Šiftar* pokazale bi se dokumentarne i umjetničke fotografije koje prate život TM muzeja punih 40 godina, a čiji autor je bivši djlatnik TM, kolega Davor Šiftar. Izložba *Zvuk* je dio projekta zajedničkog predstavljanja u okviru Foruma slavenskih muzeja koja će se postaviti sljedeće godine u Moskvi na *Intermuzeju* 2019. godine.

Nakon kratke diskusije članovi Muzejskog vijeća donose

ODLUKU

kojom se usvaja Prijedlog programa rada TM za 2019. godinu.

Ad.3. Na poziv Muzejskog vijeća sjednici se pridružuje Vladimir Tremac, voditelj računovodstvenog odjeljka koji obrazlaže financijski plan troškova redovne djelatnosti Tiflološkog muzeja za 2019. godinu. V. Tremac navodi kako je Financijski plan troškova redovne djelatnosti za 2019. godinu baziran je na realno potrebnim sredstvima za nesmetano funkcioniranje ustanove. U odnosu na 2018-tu godinu predviđeno je povećanje budžeta za 42.000,00 Kn po sljedećim stavkama:

* Energija
	+ Povećanje 6.000,00 Kn zbog realne potrošnje i nemogućnosti utjecaja na cijenu energenata
* Komunalne usluge
	+ Povećanje 16.000,00 Kn zbog uvedene zajedničke pričuve od strane najmodavca poslovnog prostora
* Zakupnine i najamnine
	+ Povećanje 16.000,00 Kn zbog povećanje najamnine u skladu s odlukom o visini najamnine Grada Zagreba
* Reprezentacija
	+ Planirano je 4.000,00 Kn u skladu s troškovima prethodnog razdoblja

S obzirom na učestale probleme s opremom u stalnom postavu i uredskim prostorima, vlastita sredstva u visini 30.000,00 Kn planiraju se utrošiti na sanaciju kvarova i održavanje opreme funkcionalnom.

Nakon kratke diskusije članovi Muzejskog vijeća donose

ODLUKU

kojom se prihvaća Prijedlog financijskog plana Tiflološkog muzeja za 2019. godinu.

Ad.4. Pod točkom Razno nije bilo rasprave.

Sjednica Muzejskog vijeća je završila u 14:16 sati.

Zapisničarka: u.z. predsjednice Muzejskog vijeća:

Nina Sivec Vojin Perić